CELEX: 32014R0607
Language: sk
Date: 2014-05-19
Title: Nariadenie Rady (EÚ) č. 607/2014 z 19. mája 2014 o rozdelení rybolovných možností podľa protokolu, ktorým sa stanovujú rybolovné možnosti a finančný príspevok stanovené v Dohode o partnerstve v oblasti rybolovu medzi Európskou úniou a Demokratickou republikou Svätého Tomáša a Princovho ostrova

7.6.2014   
            
            
               SK
            
            
               Úradný vestník Európskej únie
            
            
               L 168/27
            
         NARIADENIE RADY (EÚ) č. 607/2014
   z 19. mája 2014
   o rozdelení rybolovných možností podľa protokolu, ktorým sa stanovujú rybolovné možnosti a finančný príspevok stanovené v Dohode o partnerstve v oblasti rybolovu medzi Európskou úniou a Demokratickou republikou Svätého Tomáša a Princovho ostrova
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada 23. júla 2007 schválila Dohodu o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (ďalej len „dohoda o partnerstve“) na základe prijatého nariadenia (ES) č. 894/2007 (1).
            
         
               (2)
            
            
               Únia a Demokratická republika Svätého Tomáša a Princovho ostrova prerokovali a 19. decembra 2013 parafovali nový protokol k dohode o partnerstve, ktorým sa plavidlám Únie poskytujú rybolovné možnosti vo vodách, nad ktorými má zvrchovanosť alebo súdnu právomoc, pokiaľ ide o rybolov, Demokratická republika Svätého Tomáša a Princovho ostrova.
            
         
               (3)
            
            
               Rada prijala 19. mája 2014 rozhodnutie 2014/334/EÚ (2) o podpise a predbežnom vykonávaní nového protokolu.
            
         
               (4)
            
            
               Je potrebné stanoviť spôsob rozdelenia rybolovných možností medzi členské štáty na obdobie predbežného vykonávania nového protokolu.
            
         
               (5)
            
            
               V súlade s nariadením Rady (ES) č. 1006/2008 (3) Komisia v prípadoch, keď sa ukáže, že sa oprávnenia na rybolov alebo rybolovné možnosti udelené Únii na základe nového protokolu v plnej miere nevyužívajú, informuje o tejto skutočnosti príslušné členské štáty. Ak členský štát neodpovie v lehote, ktorú stanoví Rada, považuje sa to za potvrdenie skutočnosti, že jeho plavidlá v danom období nevyužívajú v plnej miere svoje rybolovné možnosti. Táto lehota by sa mala stanoviť.
            
         
               (6)
            
            
               S cieľom zabezpečiť pokračovanie rybolovných činností plavidiel Únie sa v novom protokole stanovuje možnosť jeho predbežného vykonávania každou zo strán odo dňa jeho podpisu. Toto nariadenie by sa preto malo uplatňovať odo dňa podpisu nového protokolu,
            
         PRIJALA TOTO NARIADENIE:
   Článok 1
   1.   Rybolovné možnosti stanovené v protokole, ktorým sa stanovujú rybolovné možnosti a finančný príspevok stanovené v Dohode o partnerstve v oblasti rybolovu medzi Európskou úniou a Demokratickou republikou Svätého Tomáša a Princovho ostrova (ďalej len „protokol“), sú rozdelené medzi jednotlivé členské štáty takto:
   
               a)
            
            
               plavidlá so záťahovými sieťami na lov tuniakov:
               
                           Španielsko
                        
                        
                           16 plavidiel
                        
                     
                           Francúzsko
                        
                        
                           12 plavidiel
                        
                     
         
               b)
            
            
               plavidlá s lovnými šnúrami na lov na hladine:
               
                           —
                        
                        
                           počas prvých dvoch rokov platnosti protokolu:
                           
                                       Španielsko
                                    
                                    
                                       4 plavidiel
                                    
                                 
                                       Portugalsko
                                    
                                    
                                       2 plavidiel
                                    
                                 
                     
                           —
                        
                        
                           počas posledných dvoch rokov platnosti protokolu:
                           
                                       Španielsko
                                    
                                    
                                       5 plavidiel
                                    
                                 
                                       Portugalsko
                                    
                                    
                                       1 plavidlo
                                    
                                 
                     
         2.   Nariadenie Rady (ES) č. 1006/2008 sa uplatňuje bez toho, aby tým bola dotknutá dohoda o partnerstve.
   3.   Ak sa žiadosťami o oprávnenie na rybolov, ktoré podali členské štáty uvedené v odseku 1, nevyčerpajú rybolovné možnosti stanovené v protokole, Komisia v súlade s článkom 10 nariadenia (ES) č. 1006/2008 posúdi žiadosti o oprávnenie na rybolov od akéhokoľvek iného členského štátu.
   4.   Lehota uvedená v článku 10 ods. 1 nariadenia (ES) č. 1006/2008, v rámci ktorej členské štáty majú potvrdiť, že v plnej miere nevyužívajú udelené rybolovné možnosti, sa stanovuje na desať pracovných dní odo dňa, keď im Komisia oznámi, že rybolovné možnosti nie sú v plnej miere vyčerpané.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
   Uplatňuje sa odo dňa podpisu protokolu.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. mája 2014
      
         
            Za Radu
         
         
            predseda
         
         A. TSAFTARIS
      
   
   
      (1)  Nariadenie Rady (ES) č. 894/2007 z 23. júla 2007 o uzatvorení Dohody o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (Ú. v. EÚ L 205, 7.8.2007, s. 35).
   
      (2)  Rozhodnutie Rady č. 2014/334/EÚ z 19. mája 2014 o podpise v mene Európskej únie a predbežnom vykonávaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Demokratickou republikou Svätého Tomáša a Princovho ostrova (pozri stranu 1 tohto úradného vestníka).
   
      (3)  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).